Overenie kombinácie.
Mozem užiť helex a depress,spolu
Dobrý deň,
ďakujeme za Vašu otázku.
Medzi liekom Helex a výživovým doplnkom De-Press bolo popísaných niekoľko interakcií.
Závažnou interakciou je súbežná kombinácia valeriány lekárskej a alprazolamu (Helex), ktorá môže mať aditívny účinok a môže prehĺbiť sedáciu až depresiu dychového centra. Táto kombinácia sa neodporúča.
Valeriána lekárska (De-press) môže zvyšovať hladinu alprazolamu (Helex) v plazme. Ľubovník bodkovaný (De-press) môže viesť ku zníženiu alebo skráteniu biologického a farmakologického účinku liečiva alprazolam (Helex). Tieto interakcie môžu negatívne ovplyvniť účinnosť liečby. Ich kombinácia sa neodporúča.
Z toho dôvodu Vám súbežné užívanie lieku Helex a výživového doplnku De-press neodporúčam bez konzultácie s lekárom. Rovnako nie je vhodné kombinovanie lieku Helex s akýmkoľvek iným výživovým doplnkom bez predošlej konzultácie lekárom, aby sa mohla objektívne vyhodnotiť efektivita liečby.
Prajem pekný zvyšok dňa.
S pozdravom
PharmDr. Patrícia Čečková